**Služby a ceny pre vyjadrovanie sa k existencii telekomunikačných sietí a zariadení platné od 1.7.2014**

|  |  |  |  |  |  |
| --- | --- | --- | --- | --- | --- |
|   | **Výkon** | **merná jednotka** | **Cena v € bez DPH** | **DPH 20%** | **Cena v € s DPH** |
| **1** | **Vyjadrenie k existencii TKZ - podanie cez WEB portál, elektronické doručenie** | **1 požiadavka** | **11,58** | **2,32** | **13,90** |
| **2** | **Poskytnutie dokumentácie v DGN formáte (možné len v prípade elektronického doručenie - príplatok)** | **1 požiadavka** | **5,08** | **1,02** | **6,10** |
| **3** | **Vyjadrenie k existencii TKZ - podanie cez WEB portál, doručenie poštou na dobierku** | **1 požiadavka** | **14,16** | **2,83** | **16,99** |
| **4** | **Vyjadrenie k existencii TKZ - podanie poštou, doručenie poštou na dobierku** | **1 požiadavka** | **20** | **4** | **24,00** |

**Spôsob platby a postup pri vyúčtovaní**

1. **Vyjadrenie k existencii TKZ - podanie cez WEB portál, elektronické doručenie:**

|  |  |
| --- | --- |
| **spôsob platby** | **lehota vybavenia** |
| zaslaním SMS  | 15 dní |
| úhrada faktúrou (len pri celoročných objednávkach) | 15 dní |

Pri tomto spôsobe zadania žiadosti a voľbe elektronického doručenia dostane žiadateľ najneskôr do 15 dní notifikačný e-mail s oznámením o pripravenosti dát na stiahnutie. Po presmerovaní na stránku sa žiadateľovi zobrazia inštrukcie pre vykonanie platby (zaslanie SMS v definovanom tvare na skrátené číslo 8866). Po vykonaní platby je žiadateľovi umožnené stiahnutie súborov vo formáte PDF. Súbory, ktoré sú žiadateľovi poskytnuté, obsahujú **vyjadrenie o existencii k TKZ, situačný výkres s mapou dotknutého územia a priebehom trás telekomunikačných vedení, podmienky ochrany TKZ (v prípade, že dôjde k styku s TKZ) a daňový doklad**.

V prípade, že žiadateľ má celoročnú objednávku ( príp. objednávku na definované obdobie), zvolí na WEB portále spôsob platby „faktúrou“, následne bude od neho požadované vloženie overovacieho kódu. Stiahnutie súborov bude v tomto prípade možné bez vykonania platby cez SMS.

**Vyjadrenie doručené elektronickou cestou má po vytlačení žiadateľom rovnakú právnu hodnotu ako Vyjadreníe vytlačené v ST a odoslané žiadateľovi poštou.**

1. **Poskytnutie dokumentácie v DGN formáte (možné len v prípade elektronického doručenia - príplatok)**

|  |  |
| --- | --- |
| **spôsob platby** | **lehota vybavenia** |
| zaslaním SMS  | 15 dní |
| úhrada faktúrou (len pri celoročných objednávkach) | 15 dní |

Ak žiadateľ pri podávaní žiadosti cez WEB portál zaškrtne voľbu „požiadavka na trasu sietí v DGN formáte“, bude mu na stiahnutie poskytnutý okrem súborov vo formáte PDF aj súbor trasa.dgn, ktorý bude obsahovať trasy podzemných telekomunikačných vedení (bez polohopisu) v súradnicovom systém S-JTSK. V prípade, že v záujmovom území nedôjde k styku s TKZ, DGN súbor nebude poskytnutý a príplatok nebude účtovaný.

**Poskytnutie súboru vo formáte DGN je možné len ako súčasť vyjadrenia podľa bodu 1).**

1. **Vyjadrenie k existencii TKZ - podanie cez WEB portál, doručenie poštou na dobierku**

|  |  |
| --- | --- |
| **spôsob platby** | **lehota vybavenia** |
| V hotovosti pri prevzatí doporučenej dobierky  | 15 dní |

Ak žiadateľ **pri podávaní žiadosti cez WEB portál** zvolí možnosť doručenia „poštou“, budú mu najneskôr do 15 dní doručené dokumenty: Vyjadrenie o existencii k TKZ, situačný výkres s mapou dotknutého územia a priebehom trás telekomunikačných vedení, podmienky ochrany TKZ (v prípade, že dôjde k styku s TKZ) a daňový doklad.

1. **Vyjadrenie k existencii TKZ - podanie poštou, doručenie poštou na dobierku**

|  |  |
| --- | --- |
| **spôsob platby** | **lehota vybavenia** |
| V hotovosti pri prevzatí doporučenej dobierky  | 15 dní |

Ak žiadateľ **zašle žiadosť poštou**,budú mu najneskôr do 15 dní doručené dokumenty: Vyjadrenie o existencii k TKZ, situačný výkres s mapou dotknutého územia a priebehom trás telekomunikačných vedení, podmienky ochrany TKZ (v prípade, že dôjde k styku s TKZ) a daňový doklad.